પ્રથમ આચાર્ય બપ્પભટ્ટસૂરિએ એક પ્રભાવશાળી કુમારિકાને સમાપક્ષના આવાસમાં મોકલી. સામાપક્ષવાળાએ બાર પ્રહાર સુધી તે કન્યાને મંત્રાધિષ્ઠિત કરીને બોલવા જણાવ્યું ત્યારે તે કન્યા જાણે મૂંગી અને બહેરી ન હોય? તેમ અવાચક બની ગઈ. પછી દિગંબર પક્ષવાળાએ આચાર્ય ભગવંત પાસે એક કન્યાને મોકલીને જણાવ્યું કે, “જો તમારામાં શક્તિ હોય તો અહીં તમે અમારી આ કન્યાને બોલાવો.” ત્યારે આચાર્ય બપ્પભટ્ટસૂરિજીએ તે કન્યા તરફ અમીદ્રષ્ટિ કરી મસ્તક ઉપર આશીર્વાદ આપ્યા કે તરત જ શાસનાધિષ્ઠાયિકા અંબિકાદેવી તેના મુખમાં રહીને સ્પષ્ટ બોલવા લાગ્યા.